পঞ্চায়ত নিৰ্বাচনৰ বা' ব'লিছে। এই নিৰ্বাচনৰ বা' গাত লগা বিধায়িকা আঙুৰলতাই স্কুটী চলাই সমষ্টি ভ্ৰমণ কৰিছে। হাজোৰ সুমন হাৰিপ্ৰিয়াও বহি থকা নাই। আগন্তুক নিৰ্বাচনক আগত ৰাখিয়েই এইবাৰ ই-ৰিক্সা চালকৰ ৰূপত গুণমুগ্ধ ৰাইজৰ আগত দৰিশন দিছে হাজোৰ অতি সক্ৰিয় বিধায়িকা সুমন হাৰিপ্ৰিয়াই। সম্প্ৰতি ই-ৰিক্সা চলাই নিজৰ সমষ্টিত ঘুৰি ফুৰা দেখা গৈছে বিধায়িকাগৰাকীক। হাজোত ৰিক্সা চালকক ই-ৰিক্সা বিতৰণ কৰা এটা অনুষ্ঠানত এই দৰে ব্যতিক্ৰমী ৰূপ দেখা গৈছে বিধায়িকা সুমন হাৰিপ্ৰিয়াৰ। হাজোৰ ১০জন দৰিদ্ৰ ৰিক্সা চালকক গুৱাহাটী ৰিফাইনেৰীয়ে প্ৰদান কৰিছে ১০খন ই ৰিক্সা।
হিতাধিকাৰীসকলৰ মাজত এই ই-ৰিক্সাসমূহ বিতৰণ কৰি সুমনে কলে হাজোত উন্নয়নৰ ধুমুহা ব'লোৱাৰ কথা। হাজোৰ বাট-পথত এতিয়া হেনো ফু মাৰি ভাত খাব পৰা অৱস্থা হৈছে। বিধস্ত পথত চেণ্ডেল নিছিঙা হল, অন্য সমষ্টিৰ বিধায়কক অ'পেন চেলেঞ্জ দিছে বিধায়িকা সুমন হাৰিপ্ৰিয়াই। হাজোৰ উন্নয়ন দেখি হেনো বহুতৰে হিংসা লাগে। বিধায়িকাৰ চেলেঞ্জ- পাৰে যদি হাজোৰ দৰে উন্নয়ন কৰি দেখুৱাওক। বহু বিধিয়কে হেনো এতিয়া কবলৈ লৈছে- সুমনৰ সমষ্টিৰ দৰে মোৰ সমষ্টিত উন্নয়ন কৰিব পৰা হ'লে। মুঠতে সুমনে এইয়া চেলেঞ্জ দিব পাৰে সকলোকে।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
